স্টাফ রিপোর্টার ॥ জেলার শায়েস্তাগঞ্জে গাঁজাসহ এক যুবককে আটক করেছে র‌্যাপিড এ্যাকশন ব্যাটালিয়ন (র‌্যাব)। শুক্রবার সকাল সাড়ে ১১টায় শায়েস্তাগঞ্জ রেলওয়ে রেল ষ্টেশন প্লাটফর্ম থেকে আটক করা হয়। র‌্যাব-৯ শ্রীমঙ্গল ক্যাম্পের একটি বিশেষ দল গোপন সংবাদের ভিত্তিতে সিনিঃ এএসপি মোঃ হায়াতুন-নবী এর নেতৃত্বে অভিযান চালিয়ে ১০ কেজি গাঁজা সহ বি-বাডিয়া জেলার বিজয়নগর থানার কাশিনগর গ্রামের আব্দুল মালেকের ছেলে কালু মিয়া (২২)কে আটক করা হয়। উদ্ধারকৃত গাঁজার আনুমানিক মূল্য এক লাখ টাকা। উদ্ধারকৃত মাদকদ্রব্য ও গ্রেফতারকৃত আসামীকে শ্রীমঙ্গল রেলওয়ে থানায় হস্তান্তর করা হয়েছে।